Det skriver det færøske medie, Kringvarp.

Hos det socialdemokratiske parti, Javnaðarflokkurin, er Sjúrður Skaale blevet genvalgt. Han har siddet i Folketinget siden 2011 ud over en kort periode som stedfortræder i 2008.

I alt har 3.331 færinge stemt personligt på Sjúrður Skaale. Han har gjort det klart under valgkampen, at han støtter Mette Frederiksen som ny statsminister.

LÆS OGSÅ Sambandspartiet står til et mandat i Folketinget

Til gengæld får den borgerlige fløj støtte af Edmund Joensen fra Sambandspartiet, som har fået 1.885 personlige stemmer.

Han er tidligere færøsk lagmand og har samtidig mange års erfaring fra Folketinget, hvor han sad fra 1994 til 1998 og igen fra 2007 til 2015. I 2007 var han desuden med til at sikre Anders Fogh Rasmussen sejren med et mandat fra Færøerne.

Han tager pladsen fra det republikanske parti, Tjóðveldi , som Magni Arge har repræsenteret siden 2015.

LÆS OGSÅ Løkke kritiseres for valgbesøg på Færøerne